Gravlunden strekker seg et par hundre meter fra nordvest til sørøst. På tvers av dette går en akse inn fra hovedinngangen, og som fondmotiv ved enden av aksen står et skulpturmonument fra 1998 utført av Ola Stavseng. Til side for samme akse finnes et minnesmerke med tittelen «Til minne om barnet vi mistet». Litt unna aksen står en driftsbygning. Gravlunden har både kistegraver og urnegraver.